शासन के आदेश हवा में, नहीं होती पंचायतों में जनसुनवाई
शासन ने हाल ही में नियम बनाया पंचायत स्तर पर हर मंगलवार जन सुनवाई होगी। सचिव व पटवारी सहित वे सभी लोग होंगे जो ग्रामीणों की व्यवस्थाओं से जुड़े हैं। नियम बना दिया लेकिन जनसुनवाई कहीं नहीं हो रही। भास्कर ने क्षेत्र की तीन पंचायतों को दौरा कर पड़ताल की। एक भी स्थान पर जनसुनवाई नहीं हुई। पटवारी तो कहीं नहीं मिले।
गांव वालों को नहीं पता जनसुनवाई होती है- जिन गांवों का भास्कर ने दौरान किया वहां के ग्रामीणों को भी इस बारे में जानकारी नहीं है। ग्राम बंजारी के गोवर्धन मेघवाल ने बताया उन्हें इस बारे में कोई जानकारी नहीं है, उन्होंने यह भी कहा कि पंचायत भी कभी कभी ही खुलती। इसी तरह बरखेड़ा लोया के उमेश पाटीदार ने बताया उनके यहां जन सुनवाई नहीं होती।
हर मंगलवार करीब 40 आवेदन - गांव में जन सुनवाई के नियम के बावजूद कहीं भी जन सुनवाई नहीं हो रही है। इसका सबसे बड़ा उदाहरण यह कि हर मंगलवार करीब 40 आवेदन एडीएम या एसडीएम की जन सुनवाई में आते हैं। अब अगर पंचायतों का दावा यह कि उनके यहां जन सुनवाई होती है तो एसडीएम कार्यालय तक ग्रामीण क्यों पहुंच रहे हैं यह सोचने वाली बात है।
सख्ती से करेंगे कार्रवाई
सभी सचिवों को बता दिया है। पटवारियों को भी बताया है। सभी जगह नियमानुसार जनसुनवाई होनी चाहिए। यदि नहीं हो रही है तो सख्ती से कार्रवाई करेंगे। जेसी बोरासी, एडीएम
समय- दोपहर 12.15 बजे
हालात- पंचायत में सचिव और दो अन्य लोग बैठे मिले।
सफाई- ग्राम पंचायत सचिव एच आर बामनियां से जब जनसुनवाई के लिए पूछा तो पहले तो उन्हें कुछ याद नहीं आया। बाद में जब याद दिलाया तो उन्होंने जन सुनवाई करने की बात कही।
ग्राम पंचायत बंजारी
समय- दोपहर 11.15 बजे
हालात- सचिव और दो अन्य लोग पंचायत के बाहर धूप में बैठे मिले।
सफाई- ग्राम पंचायत सचिव देवीलाल हरोतिया ने बताया सबको बता रखा है। कोई जनसुनवाई के लिए नहीं आता हम भी क्या करें।
ग्राम पंचायत देथली बुजुर्ग
समय- दोपहर 12 बजे
हालात- पंचायत खाली। वहां केवल आंगनवाड़ी की कुछ कार्यकर्ता बैठी थी।
सफाई- ग्राम पंचायत सचिव रामगोपाल राठौर का कहना है यहां कोई आता ही नहीं।
ग्राम पंचायत बरखेड़ा लोया
ये रही ग्राम पंचायतों की हालत
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva